Fra den 4. januar 2016 vil øresundstoget ikke længere afgå fra Københavns Hovedbanegård i retning mod Malmø. Det oplyser Skånetrafikken.

Det skyldes indførelsen af den svenske id-kontrol ved Københavns Lufthavns togstation.

Dermed får alle øresundstog fra Danmark endestation i Kastrup, hvor alle rejsende skal skifte til et andet øresundstog, der kører dem det sidste stykke over Øresund.

Skånetrafikken oplyser også, at øresundstoget kommer til at køre hvert 20. minut fremover, i stedet for hvert tiende minut i myldretiden, som vi kender det i dag.